***MEDNARODNI DAN KNJIG ZA OTROKE*** *– 2. APRIL 2020*

*»L A K O T A P O B E S E D A H«*

**Danes, na *rojstni dan Hansa Christiana Andersena,* praznujemo *mednarodni dan knjig za otroke in mladino*, ki vsako leto opozarja na *pomen* *kakovostne mladinske književnosti.***

Mednarodna zveza za mladinsko književnost IBBY je proglasila 2. april, rojstni dan Hansa Christiana Andersena, za **Mednarodni dan knjig za otroke**na mednarodnem IBBY kongresu v Ljubljani ***leta 1966.***

*»Besede v pesmih in zgodbah so hrana. Niso hrana za telo, nihče si z njimi ne bo napolnil želodca. So hrana za duha in dušo.«* Poslanico z naslovom »Lakota po besedah« je napisal pisatelj Peter Svetina, plakat in vabilo k praznovanju je narisal ilustrator Damijan Stepančič, gradivo je oblikovala Melita Rak.



Pisatelj Peter Svetina in ilustrator

Damijan Stepančič sta *vrhunska ustvarjalca* in zelo *priljubljena med* mladimi in odraslimi *bralci.* Oba sta tudi nominiranca za Andersenovo nagrado 2020.

*Slovenska sekcija IBBY je »sponzor« 2. aprila 2020.*

S ponosom in veseljem smo gradivo že poslali nacionalnim sekcijam IBBY v 80 držav po vsem svetu.

Podobno, kot se črke sestavljajo v besede, besede v povedi in le-te v zgodbe, bomo sestavljali tudi različne bralne prireditve z namenom, da bi povabili k branju mladinskih knjig čim več bralcev ... in jim vzbujali lakoto po še več branja.

Vse in več na: <https://www.ibby.si/>

Bralna akcija – 2. april 2020 – na spletu.

V teh dneh si poišči knjižne kvize in druge različne bralne aktivnosti, s katerimi boš počastil/a ta dan.

***Ideje za dobre knjige delite s svojimi prijatelji, sošolci, vrstniki, starši… .*** *V teh dneh so te še posebej dobrodošle.*

**Letošnje praznovanje prek spleta:**

Zaradi pandemije pa so se organizatorji povezali preko spleta in prispelo je veliko različnih *prispevkov iz slovenskega in tudi mednarodnega prostora.*

*Prispevke sproti objavljajo na*[*Facebooku*](https://www.facebook.com/www.ibby.si/)ter jih delijo tudi v druge skupine (predvsem učiteljev, knjižničarjev, ljubiteljev dobrih knjig idr.).

**Za mlajše bralke, bralce:**

*https://www.mklj.si/otroci*

Poišči dejavnost, ki te bo pritegnila (izberi na levi strani):

DOGAJA SE

IGRAJMO SE

PRAVLJIČNA SOBA (*IZBERI pravljico*)

BERI Z NAMI

UGANKE IN KVIZI

ZA STARŠE.

**Za bralke, bralce nad 9 let (do 15):**



*https://www.mklj.si/robinzonijada-mladi*

V robinzonijadi v informacijski džungli pa te vabimo k reševanju kvizov. Pri reševanju nisi nikoli sam-a, saj je pri vsakem vprašanju na voljo namig.